**אם המורמונים עשו את זה, למה לא האוונגליסטים?**

מאת דונלד זאב אוסלן (Uslan) ואלן ו. הורוביץ (Horowitz)

השלוחה של אוניברסיטת בריגהאם יאנג בהר הצופים שבירושלים משקיפה על הנוף הפנורמי של ירושלים. בקמפוס שבשלוחה, החברים הצעירים בכנסיית ישוע המשיח של קדושי אחרית הימים לומדים על התנ"ך היהודי ועל הברית החדשה, וכן לימודי המזרח התיכון המודרני העתיק, עברית, וערבית. כמו כן, בשלוחה נערכים קונצרטים מרשימים באופן קבוע, והציבור הרחב מוזמן אליהם כאשר כל אורח משלם לפי ראות עיניו.

המאמינים בדת קדושי אחרית הימים, או בשמם המוכר יותר – המורמונים, מהווים זרם דתי "טריומפאליסטי" (כלומר, כזה שדוגל בעליונותו על פני אמונות אחרות) ומיסיונרי. אולם בתחילת שנות השמונים הם התקשרו בהסכם האוסר על המרת דת עם מדינת ישראל וקיימו את ההסכם כלשונו במשך יותר מ-38 שנים.

**מהו "טריומפאליזם"?**

נהוג לראות בנצרות\* ובאיסלאם דתות "טריומפאליסטיות". כלומר, דתות שלפיהן האמונות התאולוגיות והדתיות של המאמין נעלות על האמונות של אחרים. לאורך ההיסטוריה ועד היום, אמונה זו הובילה לשימוש באמצעים שונים, במטרה להכריז "ניצחון" על האחרים, לרבות כיבושים פיזיים, תרבותיים ורוחניים, כלומר: שליטה בעמים אחרים, לרבות שעבודם, דרך פיתוי, המרת דת, ופעולות תוקפניות.

*[\*הערה: זרמים נוצריים נפוצים רבים אינם מחשיבים את המורמונים לנוצרים, בגלל הבדלים תאולוגיים והבדלים שונים בכתובים.מאמיני דת קדושי אחרית הימים רואים בעצמם נוצרים.]*

הטריומפאליזם הוא הכוח המניע ההיסטורי מאחורי המיסיונרית הנוצרית ברחבי העולם. טקטיקות מיושנות, כגון אלימות ושעבוד, התחלפו בסופו של דבר בשיטות יותר "מתורבתות" להמרת דת דרך שליחת מיסיונרים ברחבי העולם ש"יצרפו את היהודים לשורות המאמינים בישו." אולם בסופו של דבר, איך שלא נסתכל על זה, היהדות רואה באוונגליזם הנוצרי סוג של רדיפה, ויש אף מי שרואים בה סוג של אנטישמיות.

*באופן אירוני, הודות ללחץ האמריקאי וחוקי חופש הדת בינלאומיים, המרת דת בישראל עדיין חוקית, למעט: 1. המרת דתם של קטינים ללא רשות הוריהם, או 2: הצעת תמריץ כספי או אחר להמרת דת.*

בעידן המודרני, הרבה זרמים נוצריים נטשו את הניסיון להמיר את היהודים לדת הנוצרית משלל סיבות, לרבות "חוסר תוחלת", כלומר הכישלון לגרום ליהודים להמיר את דתם. כמו כן, אחרי בחינה היסטורית, כיום המודעות והרגישות להשקפה היהודית בנושא גבוהות יותר. כנסיות אורתודוכסיות רבות חדלו מפעילותן המיסיונרית, אך רוב הזרמים האוונגליסטים עדיין עושים את מירב המאמצים כדי להביא ליהודים את "הבשורה". אולי הם יכולים ללמוד משהו על כללי הנימוס התאולוגי בישראל מאחיהם המורמונים.

***למה הכנסייה המורמונית לא מנסה להמיר את דתם של אחרים ולא משתמשת בטקטיקות מיסיונריות אחרות כדי להמיר יהודים בישראל, למרות העקרונות התיאולוגיים שלה?***

ב-1979, אוניברסיטת בריגהאם יאנג ביקשה לבנות קמפוס קבוע בירושלים, שיהיה מקושר לקמפוס הראשי בסולט לייק סיטי שביוטה, האוניברסיטה הדתית הגדולה ביותר בארצות הברית. היא קיבלה חכירה ל-49 שנים בהר הצופים.

ב-1984, מוחים בישראל, הרבנים הראשיים ומפלגות דתיות, ויהודים רבים בארה"ב, מחו נגד הקמת גוף מיסיונרי בירושלים. יהודי ירושלים, ובמיוחד החרדים שבהם, יצאו לרחובות והתנגדו לבניית המרכז, והביאו לסערה ציבורית בארץ ובעולם, תחת הסיסמא "ישראל לא למכירה!"

השאלה הייתה: האם התמיכה של הנוצרים בישראל, עם התאולוגיה הנוצרית וההיסטוריה של ניסיונות להמיר את דת היהודים, צריכה לקבל נוכחות קבועה בישראל. הממשלה הציעה שהכנסייה המורמונית תיתן התחייבות רשמית להימנע מפעילות מיסיונרית. מנהיגי הכנסייה הסכימו. המחויבות של המורמונית לא לעסוק בפעילות מיסיונרית בישראל זכרה בתמיכת נשיא ארה"ב דאז, ג'ראלד פורד, חברי הקונגרס האמריקאי, והמועצה היהודית של יוטה (United Jewish Council of Utah), שתמכו ברעיון והאמינו שההתחייבות והרצינות של המורמונים אמינות. כך, השלוחה של אוניברסיטת בריגהאם יאנג בהר הצופים נפתחה ב-1987, והכנסייה עומדת בהבטחתה מאז ועד היום.

[האתר של שלוחת אוניברסיטת בריגהאם יאנג בירושלים](https://jerusalemcenter.ce.byu.edu/policies-standards) אומר:

"השלוחה התחייבה שאף גורם המקושר לשלוחה, לאוניברסיטת בריגהאם יאנג, או לכנסייה לא יעסוק בהמרה לנצרות במהלך שהותו בארץ הקודש. אסור לתלמידים לעסוק בהמרת דת, במישרין או בעקיפין. המרת דת משמעה כל פעילות אשר אפשר לפרשה כפעילות המיועדת לכלול, לעודד, או להביא אנשים במדינת ישראל לחקור דת כלשהי או את האפשרות להמרת דת. פעילויות אלה מנוגדות במפורש לרצון ממשלת ישראל ותושבי ישראל ולהתחייבויות של אוניברסיטת בריגהאם יאנג, השלוחה בירושלים, והכנסייה."

אף ארגון נוצרי מיסיונרי אחר לא התחייב להימנע מהמרת דת, פעילות מיסיונרית או פעילות אוונגליסטית בישראל באופן דומה.

בשנות התשעים, נעשה ניסיון להגיע להסכמה דומה עם ארגונים אוונגליסטים מובילים בישראל. הוא לא צלח.

כתוצאה מכך, הפעילות מיסיונרית אוונגליסטית בישראל משולחת רסן ואינה מבוקרת. הודות לחוקי חופש הדת בארה"ב ובעולם, בין השאר, הכנסת לא הצליחה להעביר חוקים שירסנו את התופעה ויקלו על האיום לזהות היהודית. בני הברית וחברי האמת הקרובים ביותר אלינו מובילים את הניסיון להפיץ את "היהדות המשיחית" בישראל, תחת כסות חופש הדת, ורשויות הממשלה ומלכ"רים מתעלמים מהבעיה.

**האם אפשר להיות אוונגליסט מאמין ו"בן אדם" (מענטש) בגבולות ישראל**

לדעתנו, אין סיבה שלא. הגיע הזמן לקבוע מדיניות מתחשבת וסבירה נגד פעילות מיסיונרית, שלא תדרוס את חופש הדת או את החופש לעסוק בפולחן דתי בישראל. עם זאת, אסור למדינת ישראל להתפשר במחויבותה לתורה ולשלמות הארץ ורווחת האנשים החיים עליה, בעשותה כן.

היחסים בין דתות והדיאלוג הבין-דתי בישראל מציב אתגרים ייחודיים בפני המדינה היהודית. האמונות הטריומפאליסטיות, שגם להן יש היסטוריה וערך בארץ הקודש, ימשיכה לשאוף להשיג דריסת רגל בארץ ולנצל כל הזדמנות להטיף לפי אמונתם. נוצרים אוונגליסטים מאמינים ימשיכו לרצות להשפיע על תושבי הארץ - יהודים ומוסלמים כאחד - כדי שאלה יקבלו על עצמם את מערכת האמונה הנוצרית. זה מציב שורת אתגרים הלכתיים בפני מדינת ישראל, החורגים מתחום עיסוקו של מאמר זה.

כמדינה ריבונית, ישראל אחראית לדאוג להמשכיות העם היהודי להבטיח את הזכות להגדיר את חופש הדת באופן שהולם ומשמר את האיזון העדין בין הקהילות הדתיות השונות בישראל. מובן ורצוי שהכיוון שישראל תצעד בו יהיה שונה מהכיוון שבו צועדות מדינות המערב הנוצריות. אולם כל גישה שתיבחר בסופו של דבר, חשוב לנסח בהתחשבות, בכבוד ותוך רגישות לאחר. בפרט, חופש הפולחן לא יכול לכלול את החירות לפלוש לחירויותיו של האחר (קרי, פעילות מיסיונרית).

**אם המורמונים עשו את זה והאוונגליסטים לא מצליחים, מה זה אומר לנו הישראלים על תום הלב והכוונות של "חברינו הטובים ביותר"?**

*דונלד זאב אוסלן הוא פסיכותרפיסט רפואי ושיקומי מאוניברסיטת וושינגטון שבסיאטל, וושינגטון, המתגורר כיום בירושלים. לאורך הקריירה בת 45 השנים שלו, הוא התמחה בעבודה יחידנית וקבוצתית עם סובלים ממחלות כרוניות, שרובם עברו התעללות נפשית, גופנית או מינית בילדותם.*

*אלן ו. הורוביץ הוא אמן וסופר לשעבר מנהל תוכן ומחקר באתר JewishIsrael.com, ארגון החוקר את האתגרים והמורכבויות של הברית בין מדינת ישראל וקבוצות נוצריות פונדמנטליסטיות, אוונגליות ומשיחיות.*